**ՀԻՄՆԱՎՈՐՈՒՄ**

**«ԱՐԱՄՈՒՍԻ ՄԱՐԶԱՄՇԱԿՈՒԹԱՅԻՆ ԿԵՆՏՐՈՆ» ՀԻՄՆԱՐԿԸ ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ ՎԵՐԱԿԱԶՄԱԿԵՐՊԵԼՈՒ ՄԱՍԻՆ**

|  |
| --- |
|  |

 Ղեկավարվելով «ՏԵղական ինքնակառավարման մասին» օրենքի 35-րդ հոդվածի 1-ին մասի 8-րդ կետի Աբովյան համայնքի ավագանու քննարկմանը ներկայացվող որոշման նախագիծը, մշակվել է ելնելով՝ համայնքների միավորման արդյունքում Աբովյան համայնքի ենթակայության մարզամշակութային գործունեությամբ զբաղվող հաստատությունների անվանումները՝ «Վարչատարածքային բաժանման մասին» օրենքի 2-րդ հավելվածի 2.6 մասով սահմանված՝ համայնքի և նրա բնակավայրերի անվանումներին համապատասխանեցնելու, «Տեղական ինքնակառավարման մասին», «Պետական ոչ առևտրային կազմակերպությունների մասին» ՀՀ օրենքներում կատարված փոփոխությունների ու լրացումների անհրաժեշտությունից։
«Արամուսի մարզամշակութային կենտրոն» հիմնարկի հիմնադիր է հանդիսանում Արամուս համայնքի ավագանին, որն այլևս գոյություն չունի։
Աբովյան համայնքի անունից համայնքային կազմակերպություն ստեղծում, վերակազմակերպում և լուծարում է Աբովյան համայնքի ավագանին՝ համայնքի ղեկավարի առաջարկությամբ: Համայնքային ոչ առևտրային կազմակերպությունը ունի իրավաբանական անձի կարգավիճակ, որը ստեղծվում է միայն մշակույթի, առողջապահության, սոցիալական, սպորտի, կրթության, գիտության, շրջակա միջավայրի պահպանության և ոչ առևտրային այլ բնագավառներում գործունեություն իրականացնելու նպատակով և ունի լիազորությունների ու պատասխանատվության ավելի լայն շրջանակ։

**Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին.**

Նախագծի ընդունումն առաջացնելու է փոխանցման ակտի ու հաստատության կանոնադրության նոր խմբագրության հաստատում։

**Իրավական ակտի ընդունման կապակցությամբ**  **բյուջեում եկամուտների և ծախսերի ավելացման կամ նվազեցման մասին.**

Նախագծի ընդունման կապակցությամբ համայնքի բյուջեում նախատեսվում է ծախսերի փոփոխություն՝ կանոնադրության գրանցման և կնիքի փոփոխության համար։

 **ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**